Balo Ahmed er 26 år og har altid boet i Vollsmose. Han kommer her hver uge, og i dag vil han have trimmet sit skæg. - Du ved jo ikke, hvornår du møder den rette, så det er jo vigtigt at se godt ud, det giver mere selvtillid. Q har den bedste barbershop i landet – bare se mit skæg! Og så kan man komme her og tale om skole, arbejde, damer. Han er også god at tale forretninger med, for jeg drømmer om en dag at blive selvstændig. Lige nu er jeg mejerist i Arla, så jeg arbejder i Holstebro tre gange om ugen. Jeg er glad for mit arbejde, og som mejerist kan man komme til udlandet og arbejde i Dubai og Kuwait. Det vil jeg gerne en dag, jeg skal bare have mere erfaring. (Foto: Betina Garcia © (c) DR)